GRAĐEVINSKO-ARHITEKTONSKI FAKULTET U NIŠU **Šk. godina 2019/2020.**

***KATEDRA ZA KONSTRUKCIJE I KONSTRUKCIJSKE SISTEME U ARHITEKTURI***

IAS ARHITEKTURE – VIII semestar

Izborni predmet: **FASADNE KONSTRUKCIJE I FORME**

**OBAVEŠTENJE**

Poštovane koleginice i kolege,

Suočeni sa novonastalom situacijom a u skladu sa Obaveštenjem o načinu odvijanja nastave na Građevinsko-arhitektonskom fakultetu Univerziteta u Nišu koje je svima dostupno na zvaničnom sajtu fakulteta, detaljnije vas obaveštavamo o načinu odvijanja nastave u okviru predmeta **FASADNE KONSTRUKCIJE I FORME** za vreme vanrednog stanja, pa sve do stvaranja uslova za njeno redovno održavanje.

**Molimo vas da pažljivo pročitate ovo Obaveštenje do kraja!**

**PREDAVANJA:**

**Predavanja u elektronskoj verziji dostupna su na zvaničnom sajtu Fakulteta.**

Predavanja su u formi koja vam omogućava da na jednostavan način sami pratite nastavne jedinice i dobijete potrebno znanje iz oblasti koje obrađujemo, kao i sve informacije od značaja potrebne za izradu semestralnog rada.

Na prvom predavanju bili ste upoznati sa poenima koji se dobijaju po osnovu prisustva na predavanjima (maksimalnih 5 poena). Usled vanrednog stanja i ovakvog načina odvijanja nastave, poeni za predavanja će biti proporcionalno određeni (od 0,5 do 5 poena) u zavisnosti od broja poena koje student dobije na Testu. Test će biti održan kada se stvore uslovi za redovno održavanje nastave i(ili) ispitnog roka.

Ukoliko imate pitanja u vezi predavanja slobodno kontaktirajte predmetne nastavnike putem mejl adresa: veliborka@gaf.ni.ac.rs, miomir.vasov@gaf.ni.ac.rs .

**VEŽBE:**

**Vežbe se isključivo odvijaju putem novoformirane platforme eLearning Archi.**

**POČEV OD NAREDNE NEDELJE, u obavezi ste da u terminu vežbi pošaljete skice, ideje, razmišljanja ili materijal koji je rezultat vašeg istraživanja o semestralnom radu zajedno sa eventualnim pitanjima.**

**Sva pitanja u vezi izrade semestralnog rada možete poslati na novoformiranu mejl adresu** u terminima za vežbe prema važećem rasporedu, i to:

**Adresa za obe grupe je:** **fkifg1@gaf.ni.ac.rs** **ponedeljkom od 9:15 do 11:00 sati.**

**SLANJE MEJLA ĆE BITI EVIDENTIRANO KAO PRISUSTVO VEŽBAMA, ali samo u slučaju ukoliko ste napredovali u izradi semestralnog rada odnosno ukoliko ste uspešno odgovorili na prethodne sugestije ili korekcije od strane asistenta. Obzirom da semestralni rad većina vas radi u timovima od po dva studenta, mejlove za evidenciju moraju poslati oba člana sa upisom imena drugog člana tima, ali je dovoljno da semestralni rad u prilogu mejla pošalje samo jedan član.**

U narednih nekoliko dana nakon slanja mejla dobićete odgovor od asistenata, odnosno komentare i sugestije koje će vam biti od značaja za dalji rad. Zbog velikog broja studenata nećemo biti u mogućnosti da svima odmah odgovorimo, zato će biti potrebno par dana.

**NAPOMENE:**

* U OBAVEZI STE DA SE PRIDRŽAVATE TERMINA ZA SLANJE MEJLA. Molimo vas, imajte u vidu da mejlove koje pošaljete van vašeg termina za vežbe nećemo evidentirati.
* Ovako definisan način realizacije vežbi će se ponavljati svake nedelje, sve dok se ne stvore uslovi za uobičajen način njihovog održavanja.
* Radi vašeg lakšeg snalaženja na platformi eLearning Archi, da ne biste pretraživali preko stranice *Home*, uvek idite na opciju *Katedre > Katedra za konstrukcije i konstrukcijske sisteme > Fasadne konstrukcije i forme* ili u opciji *Search* ukucajte *Fasadne konstrukcije i forme* ili *FASADE* (ova skraćenica će se javiti u nazivu svake sledeće objave).

**ŽELIMO VAM PUNO SREĆE, DOBRO ZDRAVLJE I KONSTRUKTIVNO REŠENJE ZA SVE PROBLEME!**

**BUDITE ODGOVORNI I OSTANITE KOD KUĆE!**

****

Profesori, asistenti i saradnici na predmetu:

Prof. dr Veliborka Bogdanović, Prof. dr Miomir Vasov,

dr Danijela Đurić Mijović, mr.arh. Miloš Nedeljković